
Parlamentul României

Camera Deputaţilor

COMISIA JURIDICĂ,

DE DISCIPLINĂ ȘI IMUNITĂȚI
	

	
	
	


București, 19 martie 2019

            Nr. 4c-13/201
     AVIZ   

asupra Proiectului de Lege pentru instituirea zilei de 1 noiembrie ca Ziua Naţională a Radioului

În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru instituirea zilei de 1 noiembrie ca Ziua Naţională a Radioului, trimis cu adresa nr. P.L.x. 113 din 11 martie 2019 şi înregistrată cu nr. 4c-13/201 din 12 martie 2019.
Senatul, în calitate de primă Cameră sesizată, a adoptat proiectul de Lege în ședința din 6 martie 2019.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 19 martie 2019.

Proiectul de lege are ca obiect de reglementare instituirea zilei de 1 noiembrie ca Ziua Naţională a Radioului, propunându-se ca autorităţile administraţiei publice locale să poată organiza manifestări cu caracter cultural-ştiinţific dedicate sărbătoririi acestei zile sau să poată acorda sprijin logistic şi/sau financiar organizaţiilor neguvernamentale sau altor instituţii care organizează astfel de manifestări. 
   Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ nr.1142/29.11.2018. 

În urma dezbaterilor s-a hotărât, cu majoritate de voturi, avizarea favorabilă a proiectul de Lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                    SECRETAR,

                              Nicușor HALICI                                    Aida – Cristina CĂRUCERU
Referent parlamentar, 

